ai4bharat/Pralekha huggingface dataset:
वित्त मंत्रालय
14 राज्यों को 7,183.42 करोड़ रुपये का राजस्व घाटा अनुदान जारी किया गया
चालू वित्त वर्ष में अब तक राज्यों को जारी किया गया कुल राजस्व घाटा अनुदान बढ़कर 28733.67 करोड़ रुपये हो गया
वर्ष 2022-23 में राज्यों को कुल 86,201 करोड़ रुपये का राजस्व घाटा अनुदान प्राप्त होगा
वित्त मंत्रालय के व्यय विभाग ने सोमवार को 14 राज्यों को 7,183.42 करोड़ रुपये के अंतरण पश्चात राजस्व घाटा  अनुदान की चौथी मासिक किस्त जारी की है। यह अनुदान राशि पंद्रहवें वित्त आयोग की सिफारिशों के अनुसार जारी की गई है।
पंद्रहवें वित्त आयोग ने वित्त वर्ष 2022-23 के लिए 14 राज्यों को कुल 86,201 करोड़ रुपये के अंतरण पश्चात राजस्व घाटा अनुदान की सिफारिश की है। यह सिफारिश की गई अनुदान राशि व्यय विभाग द्वारा सिफारिश किए गए राज्यों को 12 समान मासिक किश्तों में जारी की जाएगी। जुलाई, 2022 में चौथी किस्त के जारी होने के साथ वर्ष 2022-23 में राज्यों को जारी की गई राजस्व घाटा अनुदान की कुल राशि बढ़कर 28733.67 करोड़ रुपये हो गई है।
संविधान के अनुच्छेद 275 के तहत राज्यों को अंतरण पश्चात राजस्व घाटा अनुदान प्रदान किया जाता है। यह अनुदान राशि राज्यों के अंतरण पश्चात राजस्व खातों में अंतर को पूरा करने के लिए वित्त आयोगों की क्रमिक सिफारिशों के अनुसार राज्यों को जारी की जाती है।
इस अनुदान को प्राप्त करने के लिए राज्यों की पात्रता और 2020-21 से 2025-26 तक की अवधि के लिए अनुदान की मात्रा का निर्धारण पंद्रहवें आयोग द्वारा राज्य के राजस्व और व्यय के आकलन के बीच के अंतर को ध्यान में रखते हुए किया गया था।
पंद्रहवें वित्त आयोग द्वारा 2022-23 के दौरान जिन राज्यों को अंतरण पश्चात राजस्व घाटा अनुदान की सिफारिश की गई है, उनमें- आंध्र प्रदेश, असम, हिमाचल प्रदेश, केरल, मणिपुर, मेघालय, मिजोरम, नगालैंड, पंजाब, राजस्थान, सिक्किम, त्रिपुरा, उत्तराखंड और पश्चिम बंगाल शामिल हैं।
वर्ष 2022-23 के लिए सिफारिश किए गए अंतरण पश्चात राजस्व घाटा अनुदान का राज्य-वार विवरण और राज्यों को चौथी किस्त के रूप में जारी की गई राशि इस प्रकार हैः
राज्यवार जारी किया गया अंतरण पश्चात राजस्व घाटा अनुदान 

|
|
क्रं. संख्या
|
|
राज्य का नाम
|
|
पंद्रहवें वित्त आयोग द्वारा वर्ष 2022-23 के लिए सिफारिश किया गया पीडीआरडीजी
|
|
जुलाई 2022 के लिए जारी की गई चौथी किस्त की राशि
|
|
वर्ष 2022-23 के दौरान राज्यों को जारी किया गया कुल पीडीआरडीजी
|
|
1
|
|
आंध्र प्रदेश
|
|
110,549
|
|
879.08
|
|
3516.33
|
|
2
|
|
असम
|
|
4,890
|
|
407.50
|
|
1630.00
|
|
3
|
|
हिमाचल प्रदेश
|
|
9,377
|
|
781.42
|
|
3125.67
|
|
4
|
|
केरल
|
|
13,174
|
|
1097.83
|
|
4391.33
|
|
5
|
|
मणिपुर
|
|
2,310
|
|
192.50
|
|
770.00
|
|
6
|
|
मेघालय
|
|
1,033
|
|
86.08
|
|
344.33
|
|
7
|
|
मिजोरम
|
|
1,615
|
|
134.58
|
|
538.33
|
|
8
|
|
नगालैंड
|
|
4,530
|
|
377.50
|
|
1510.00
|
|
9
|
|
पंजाब
|
|
8,274
|
|
689.50
|
|
2758.00
|
|
10
|
|
राजस्थान
|
|
4,862
|
|
405.17
|
|
1620.67
|
|
11
|
|
सिक्किम
|
|
440
|
|
36.67
|
|
146.67
|
|
12
|
|
त्रिपुरा
|
|
4,423
|
|
368.58
|
|
1474.33
|
|
13
|
|
उत्तराखंड
|
|
7,137
|
|
594.75
|
|
2379.00
|
|
14
|
|
पश्चिम बंगाल
|
|
13,587
|
|
1132.25
|
|
4529.00
शिक्षा मंत्रालय
केन्द्रीय माध्यमिक शिक्षा बोर्ड  ने केन्द्रीय अध्यापक पात्रता परीक्षा - जुलाई 2019 के परिणाम घोषित किए
केन्द्रीय माध्यमिक शिक्षा बोर्ड  ने आज नई दिल्ली में केन्द्रीय अध्यापक पात्रता परीक्षा - जुलाई 2019 के परिणाम घोषित कर दिए। सीटीईटी के 12वें संस्करण की परीक्षा 7 जुलाई, 2019 को देश भर के 104 शहरों के 2,949 केन्द्रों में आयोजित की गई थी। परीक्षा के आसान और निष्पक्ष संचालन के लिए शहर के 114 समन्वयक, 2942 केन्द्रीय निरीक्षकों, 4335 पर्यवेक्षकों और सीबीएसई के 827 अधिकारियों को तैनात किया गया था।
इस परीक्षा के लिए कुल 29.22 लाख उम्मीदवारों ने पंजीकरण कराया था, जिनमें से 23.77 लाख उम्मीदवार परीक्षा में बैठे।
परीक्षा का परिणाम रिकॉर्ड 23 दिन में घोषित कर दिया गया, जिसमें 3.52 लाख उम्मीदवारों को पात्र घोषित कर दिया गया। 3.52 लाख योग्य उम्मीदवारों में से 2.15 लाख पेपर-1  और 1.37 लाख पेपर-2  से पात्र घोषित किए गए हैं। परिणाम सीटीईटी की वेबसाइट www.ctet.nic.in और सीबीएसई की वेबसाइट www.cbse.nic.in पर उपलब्ध हैं।
सीटीईटी परीक्षा में बैठने वाले उम्मीदवारों की मार्कशीट डिजीलॉकर में उपलब्ध होगी। पात्रता प्रमाण-पत्र डीजीलॉकर में अपलोड कर दिए जाएंगे और पात्र उम्मीदवारों को उनके पंजीकृत मोबाइल पर लॉगइन विवरण प्रदान कर दिया जाएगा।
सीटीईटी परीक्षा का विवरण इस प्रकार है –
|
|
|
|
पंजीकृत उम्मीदवार
|
|
परीक्षा में बैठने वाले उम्मीदवार
|
|
पात्र उम्मीदवार
|
|
पेपर-I
|
|
1656091
|
|
1359478
|
|
214658
|
|
पेपर -II
|
|
1266136
|
|
1017553
|
|
137172
|
|
कुल
|
|
29,22,227
|
|
23,77,031
|
|
3,51,830
उम्मीदवारों को सलाह दी जाती है कि वे सीटीईटी और सीबीएसई की वेबसाइट पर लॉग इन कर अपने परिणाम देख लें।
रक्षा मंत्रालय
रक्षा मंत्रालय ने ड्राफ्ट रक्षा उत्पादन एवं निर्यात प्रोत्साहन नीति 2020 जारी की
रक्षा उत्पादन में आत्म-निर्भरता को गति प्रदान करने के लिए 'आत्मनिर्भर भारत पैकेज' के अंतर्गत अनेक घोषणाएं की गई थीं। इस फ्रेमवर्क का क्रियान्वयन करने के लिए एवं रक्षा तथा एयरोस्पेस क्षेत्र में भारत को विश्व के अग्रणी देशों में स्थापित करने के लिए रक्षा मंत्रालय ने एक ड्राफ्ट रक्षा उत्पादन एवं निर्यात प्रोत्साहन नीति 2020  का निर्माण किया है। इस नीति की परिकल्पना आत्मनिर्भरता एवं निर्यात के क्षेत्र में देश की रक्षा उत्पादन क्षमताओं को सार्थक एवं व्यवस्थित ढंग से प्रेरित करने के लिए रक्षा मंत्रालय को निर्देशित करने वाले एक व्यापक दस्तावेज़ के तौर पर की गई है।
इस नीति में निम्न लक्ष्य एवं उद्देश्य वर्णित हैं:
1. वर्ष 2025 तक एरोस्पेस एवं रक्षा साजोसामान एवं सेवाओं के क्षेत्र में 35,000 करोड़  के निर्यात समेत 1,75,000करोड़  का टर्नओवर हासिल करना ।
2. श्रेष्ठ उत्पादों के साथ सैन्य बलों की आवश्यकताओं को पूरा करने के लिए एयरोस्पेस एवं नौसैनिक जहाज निर्माण उद्योग समेत एक गतिमान, सुदृढ़ एवं प्रतिस्पर्धी रक्षा उद्योग का विकास करना ।
3. निर्यात पर निर्भरता कम करना एवं घरेलू डिज़ाइन एवं विकास के ज़रिए "मेक इन इंडिया" पहल को आगे ले जाना ।
4. रक्षा उत्पादों के निर्यात को प्रोत्साहन देना एवं वैश्विक रक्षा मूल्य श्रृंखला का हिस्सा बनना।
5. ऐसे वातावरण का निर्माण करना जो अनुसंधान एवं विकास को प्रोत्साहन देता हो, नवोन्मेष को पुरस्कृत करता हो, भारतीय आईपी ओनरशिप की रचना करता हो एवं एक सुदृढ़ तथा आत्मनिर्भर रक्षा उद्योग को प्रोत्साहन देता हो । यह नीति निम्न क्षेत्रों में अनेक रणनीतियां सामने लाती है:
1. अधिग्रहण संबंधी सुधार
2. स्वदेशीकरण एवं एमएसएमई/ स्टार्टअप को सहारा
3. संसाधन आवंटन का अनुकूलन
4. निवेश को प्रोत्साहन, एफडीआई एवं व्यापार करने की सुगमता
5. नवोन्मेष तथा अनुसंधान एवं विकास
6. डीपीएसयू एवं ओएफबी
7. गुणवत्ता आश्वासन एवं परीक्षण अवसंरचना
8. निर्यात प्रोत्साहन
आमजन के मध्य विमर्श तथा हिस्सेदारों के इनपुट्स और टिप्पणियां प्राप्त करने के लिए ड्राफ्ट डीपीईपीपी 2020 यहां उपलब्ध है
https://ddpmod.gov.in/dpepp
एवं
https://www.makeinindiadefence.gov.in/admin/webroot/writereaddata/upload/recentactivity/Draft_DPEPP_03.08.2020.pdf सार्वजनिक परामर्श के लिए और हितधारकों से इनपुट/टिप्पणियां मांग रहे हैं।प्राप्त टिप्पणियों के आधार पर यह नीति रक्षा मंत्रालय द्वारा प्रकाशित की जाएगी ।
ड्राफ्ट डीपीईपीपी 2020 पर इनपुट/टिप्पणियां निम्न इमेल पर दिनांक 17 अगस्त, 2020 तक भेजी जा सकती हैं
dirpnc-ddp[at]nic[dot]in
रक्षा मंत्रालय
राष्ट्रपति ने दो कीर्ति चक्र, एक वीर चक्र और दस शौर्य चक्र प्रदान किए
13 परम विशिष्ट सेवा पदक, दो उत्तम युद्ध सेवा पदक और 24 अति विशिष्ट सेवा पदक भी दिए गए
राष्ट्रपति श्री राम नाथ कोविंद ने, जो सशस्त्र बलों के सर्वोच्च कमांडर हैं, आज सुबह  राष्ट्रपति भवन, नई दिल्ली में आयेाजित रक्षा अलंकरण समारोह  के दौरान सशस्त्र बलों और अर्धसैनिक बलों के कर्मियों के लिए वीरता पुरस्कार प्रदान किए। एक मरणोपरांत सहित दो कीर्ति चक्र, एक वीर चक्र और दो मरणोपरांत सहित 10 शौर्य चक्र प्रदान किए गए। ये वीरता पुरस्कार विशिष्ट सेवा, अदम्य साहस और कर्तव्य के प्रति अत्यधिक समर्पण का प्रदर्शन करने वाले कर्मियों को प्रदान किए गए।
राष्ट्रपति ने असाधारण रूप से विशिष्ट सेवा के लिए 13 परम विशिष्ट सेवा पदक, दो उत्तम युद्ध सेवा पदक और 24 अति विशिष्ट सेवा पदक भी प्रदान किए।
प्रस्तुति क्रम में पुरस्कार विजेताओं की सूची देखने के लिए यहां क्लिक करें -
प्रधानमंत्री कार्यालय
प्रधानमंत्री ने उत्तराखंड के बद्रीनाथ धाम में दर्शन और पूजा अर्चना की
अलकनंदा रिवर फ्रंट पर विकास कार्यों की प्रगति की समीक्षा की
प्रधानमंत्री श्री नरेन्द्र मोदी ने आज श्री बद्रीनाथ मंदिर में दर्शन और पूजा अर्चना की। श्री मोदी ने गर्भगृह में पूजा-अर्चना की। उन्होंने अलकनंदा रिवर फ्रंट के विकास कार्यों की प्रगति की भी समीक्षा की।
प्रधानमंत्री के साथ उत्तराखंड के मुख्यमंत्री श्री पुष्कर सिंह धामी और उत्तराखंड के राज्यपाल सेवानिवृत्त जनरल गुरमीत सिंह भी थे।
रक्षा मंत्रालय
वायुसेना ने बागडोगरा हवाई अड्डे से यात्री उडानों के संचालन को दोबारा शुरू करने के लिए तैयार किया
26 अप्रैल 2022 से नागरिक विमान का परिचालन फिर शुरू किया जाएगा
भारतीय वायु सेना ने बागडोगरा हवाई अड्डे के रनवे पर व्यापक पुनर्निर्माण  कार्य किया है, जिससे नागरिक विमान 26 अप्रैल, 2022 की सुबह से अपने परिचालन को फिर से शुरू कर सकें। इस रनवे पर पहला नागरिक विमान आज सुबह लगभग 8:00 बजे उतरा।
इस रनवे के मध्य हिस्से पर पुनर्निर्माण का काम तय समय पर पूरा किया गया है। तीन लचीली  परतें बिछाने और गैर-भारित वहन करने वाली सतहों के पुनर्निर्माण आदि के लिए रनवे को दो सप्ताह के लिए बंद कर दिया गया था। इस कार्य में रनवे के हर एक छोर पर कंक्रीट के हिस्से का पुनर्निर्माण और अंतरराष्ट्रीय नागरिक उड्डयन संगठन  मानकों के अनुरूप टैक्सी ट्रैक और लिंक्स को चौड़ा करना भी शामिल था।
सीमा सड़क संगठन  ने इस कार्य को कार्यान्वयन एजेंसी के रूप में पूरा किया। वहीं, एयरलाइन्स और यात्रियों की असुविधा को कम करने को लेकर नागरिक विमान परिचालन की सुविधा को शुरू करने के लिए इस काम को तेजी से पूरा किया गया।
बागडोगरा, पश्चिम बंगाल का दूसरा सबसे व्यस्त हवाईअड्डा है और भारतीय वायु सेना  के हवाई क्षेत्र से जुड़े एक नागरिक टर्मिनल के साथ एक संयुक्त उपयोगकर्ता अंतरराष्ट्रीय हवाईअड्डा है। आईएएफ के समय पर काम पूरा होने से अब लगभग 8000 हवाई यात्री हर दिन बागडोगरा से देश के विभिन्न हिस्सों के लिए उड़ान भर सकेंगे।
बागडोगरा हवाई क्षेत्र न केवल सामरिक दृष्टि से महत्वपूर्ण है, बल्कि पर्यटन व अर्थव्यवस्था को बढ़ावा देने के लिए एक प्रमुख अंतरराष्ट्रीय केंद्र भी है। दार्जिलिंग और सिलीगुड़ी को देश और विश्व के अन्य हिस्सों से जोड़ने के लिए यह हवाई क्षेत्र एक महत्वपूर्ण बिंदु है।
आईएएफ, सरकार के मिशन उड़ान- 'उड़े देश का आम नागरिक' के लिए प्रतिबद्ध है।
सूचना और प्रसारण मंत्रालय
डिजिटल माध्यमों की तरफ रुझान ने फिल्मकारों की सोच को बदल दिया हैः आईएफएफआई 51 के ‘इन कन्वर्सेशन’ सत्र के दौरान आदित्य विक्रम सेनगुप्ता
“फिल्म निर्माण काफी हद तक एक डायरी लिखने जैसा है”
ओटीटी की मदद से काफी कंटेंट का निर्माण हो रहा है, लेकिन इसे “परिपक्व होने” का समय नहीं मिला
एनालॉग से डिजिटल की तरफ बदलते रुझान ने फिल्म-निर्माण की कला को ही नहीं, बल्कि फिल्म निर्माण के बारे में फिल्मकारों की सोच को भी बदल दिया है। फिल्म निर्माण के क्षेत्र में ‘डिजिटलीकरण’ एक गेम चेंजर की भूमिका निभा रहा है। “पुरस्कार विजेता फिल्म निर्देशक, सिनेमेटोग्राफर और ग्राफिक डिजाइनर आदित्य विक्रम सेनगुप्ता को ऐसा लगता है कि डिजिटल युग के आने से, रीटेक लेना काफी आसान हो गया है और विज्युअलाइज़ेशन का महत्व कम हो गया है। किसी तस्वीर को कैमरे में कैद करने की प्रक्रिया भी अब वास्तविक नहीं है।” 51वें भारतीय अंतरराष्ट्रीय फिल्म महोत्सव के अवसर पर वर्चुअल माध्यम के जरिए ‘इन कन्वर्जेशन’ कार्यक्रम में पत्रकार और ‘विजुअलाइजेशन के अतीत, वर्तमान और भविष्य’ विषय पर बनी डॉक्युमेंट्री के निर्माता रोहित गाँधी के साथ बातचीत में सेनगुप्ता ने कहा कि, “पुराने दौर में चीज़ों की खोज करना भी एक जादू हुआ करता था, फिर चाहे वो फोटोग्राफी के माध्यम से कुछ खोजकर लाना ही क्यों न हो।”
सैलुलॉयड पर अपनी अगली फिल्म का निर्माण करने की योजना बना रहे फिल्मकार ने कहा कि “मैं तो एक फिल्म को आगे बढ़ने में मदद करने का केवल एक माध्यम हूं।” जीवन में मिलने वाली प्रेरणा और प्रभाव के बारे में उन्होंने कहा कि “मेरे बचपन, मेरी परवरिश और मेरे बचपन से बड़े होने तक की विभिन्न घटनाओं का प्रभाव मेरी फिल्मों पर दिखाई देता है। मेरा कोलकाता के साथ घनिष्ठ रिश्ता रहा है। मैं युवा उम्र से ही कोलकाता के काफी करीब रहा हूं।” सेनगुप्ता ने कहा कि वह हमेशा एक डॉक्टर बनना चाहते थे, फिल्म निर्माण का करियर तो अचानक से उनके जीवन में आ गया। “मेरा विचार ज़िंदगी से प्यार करना और लोगों के साथ इस प्यार को बांटना था। उन्होंने कहा कि फिल्म निर्माण काफी हद तक एक डायरी लिखने के जैसा है। यह मेरे लिए एक औज़ार की तरह है, जो मुझे मेरे विचारों को अभिव्यक्त करने का मंच प्रदान करता है।” उन्होंने कहा कि “सिनेमा को अब एक कला के रूप में नहीं देखा जाता। लोग अब अधिक से अधिक सामग्री का निर्माण करने में व्यस्त हैं। लेकिन इस पूरी प्रक्रिया में फिल्म को बेहतर और प्रभावशाली बनाने के लिए समय नहीं दिया जा रहा।”
सेनगुप्ता ने आगे कहा, “सभी फिल्मों को एक समान श्रेणी में नहीं रखा जा सकता। मेरी फिल्मों का फाइनेंसियल मॉडल राजकुमार हिरानी की फिल्मों से काफी अलग है। मेरी फिल्मों का माध्यम, आय, वितरण यहां तक कि दर्शक और बाज़ार भी बिल्कुल अलग हैं।”
वर्ष 2014 में अपनी पहली फिल्म से 62वें राष्ट्रीय फिल्म पुरस्कार के दौरान सर्वश्रेष्ठ फिल्म श्रेणी में इंदिरा गांधी अवार्ड जीतने वाले फिल्मकार का मानना है कि “बॉलिवुड अभी भी पुराने फिल्मी फॉर्मुले पर काम कर रही हैं।” हालाँकि पहले फिल्म की एक ठोस और मज़बूत कहानी हुआ करती थी। लेकिन अब कहानी काफी कमज़ोर नज़र आती है, जिसमें सुधार के लिए काफी काम करने की ज़रूरत है। वह ख़ुद को बॉलिवुड में बहुत ज़्यादा दिलचस्पी रखने वाला इंसान मानते, जो मिथुन चक्रवर्ती का बहुत बड़ा फैन था, और अनिल कपूर की फिल्मों को देखना पसंद करता था।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केन्द्र शासित प्रदेशों को 41.10 करोड़ से अधिक टीके उपलब्ध कराए गए
राज्यों/केन्द्र शासित प्रदेशों तथा निजी अस्पतालों के पास अभी भी 2.51 करोड़ से अधिक शेष तथा अप्रयुक्त टीके उपलब्ध
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है। सभी लोगों को कोविड-19 टीकाकरण उपलब्ध कराने का नया चरण 21 जून, 2021 से आरंभ हुआ। अधिक टीकों की उपलब्धता, बेहतर ढंग से योजना बनाने में राज्यों/केन्द्र शासित प्रदेशों को सक्षम बनाने के लिए उन्हें अग्रिम रूप से टीका उपलब्ध कराने तथा टीका आपूर्ति को विवेकपूर्ण बनाने के जरिये टीकाकरण अभियान में तेजी लाई गई है।
राष्ट्रव्यापी टीकाकरण अभियान के हिस्से के रूप में, भारत सरकार राज्यों/केन्द्र शासित प्रदेशों को निशुल्क टीका उपलब्ध कराने के माध्यम से उनकी सहायता करती रही है। कोविड-19 टीकाकरण अभियान के सार्वभौमिकरण के नये चरण में, केन्द्र सरकार देश में टीका विनिर्माताओं द्वारा उत्पादित टीकों के 75 प्रतिशत की खरीद करेगी और राज्यों तथा केन्द्र शासित प्रदेशों को आपूर्ति  करेगी।
|
|
टीकों की खुराकें
|
|

|
|
आपूर्ति की गई
|
|
41,10,38,530
|
|
प्रगति पर
|
|
52,90,640
|
|
खपत
|
|
38,58,75,958
|
|
शेष उपलब्ध
|
|
2,51,62,572
अभी तक राज्यों/केन्द्र शासित प्रदेशों को सभी स्रोतों से 41.10 करोड़ से अधिक  टीके उपलब्ध कराए गए हैं और 52,90,640 टीके उपलब्ध कराए जाने की प्रक्रिया प्रगति में है।
इनमें से अपव्यय सहित कुल 38,58,75,958 टीकों की  खपत हुई है।
राज्यों/केन्द्र शासित प्रदेशों तथा निजी अस्पतालों के पास अभी भी 2.51 करोड़  से अधिक शेष तथा अप्रयुक्त टीके उपलब्ध है।
राष्ट्रपति सचिवालय
राष्ट्रपति दिल्ली विश्वविद्यालय के 99वें वार्षिक दीक्षांत समारोह में शामिल हुईं
राष्ट्रपति श्रीमती द्रौपदी मुर्मु ने आज  दिल्ली में दिल्ली विश्वविद्यालय के 99वें वार्षिक दीक्षांत समारोह को संबोधित किया।
इस अवसर पर राष्ट्रपति ने कहा कि यह कहा जा सकता है कि दिल्ली विश्वविद्यालय भारत की समृद्धि और विविधता को प्रदर्शित करता है। यह भी कहा जा सकता है कि भारत और विदेशों में उत्कृष्टता के हर क्षेत्र में दिल्ली विश्वविद्यालय का एक अंश है। हालाँकि कोई भी संस्थान अपनी ख्याति पर निर्भर नहीं कर सकता। आज की तेजी से बदलती दुनिया में, संस्थान को खुद को निरंतर बदलना पड़ता है। दिल्ली विश्वविद्यालय समुदाय को उत्कृष्टता के मापदंडों पर देश के अन्य विश्वविद्यालयों का नेतृत्व करने के लिए कर्तव्यबद्ध महसूस करना चाहिए, और इस तरह उच्च शिक्षा के विश्व स्तर पर तुलनीय संस्थानों के बीच एक स्थान अर्जित करना चाहिए।
राष्ट्रपति ने कहा कि हमें सभी भाषाओं और संस्कृतियों का सम्मान और स्वागत करना चाहिए, लेकिन अपनी जड़ों से हमेशा जुड़े रहना चाहिए। कायाकल्प और रचनात्मकता जड़ों से आती है। उन्होंने युवाओं से भारतीय धरती से जुड़े रहते हुए विश्व में उपलब्ध उत्कृष्ट ज्ञान अर्जित करने की गांधीजी के परामर्शों का अनुसरण करने का आग्रह किया।
राष्ट्रपति ने छात्रों को संबोधित करते हुए, कहा कि वह अपने गांव की पहली लड़की थी जो पढ़ने के लिए शहर गई थी। उनके सहपाठियों में भी कई ऐसे विद्यार्थी हो सकते हैं जिनके परिवार या गाँव में उनसे पहले कोई भी विश्वविद्यालय स्तर की शिक्षा प्राप्त नहीं कर पाया होगा। ऐसे छात्र बहुत ही प्रतिभाशाली और मेहनती होते हैं। वे अपने सपनों को पूरा करने के लिए बड़े उत्साह के साथ विश्वविद्यालय आते हैं। कई बार ये ‘हीन ग्रंथि’ के शिकार हो जाते हैं। किसी भी संवेदनशील समाज में ऐसा नहीं होना चाहिए। ऐसी पहली पीढ़ी के विश्वविद्यालय के छात्रों को प्रेरित करना शिक्षकों और अन्य छात्रों की उत्तरदायित्व है।
राष्ट्रपति ने कहा कि हमें कुछ मूलभूत मुद्दों पर ध्यान देना चाहिए जैसे छात्राओं के लिए स्वच्छ शौचालय की आवश्यकता, विश्व स्तरीय प्रयोगशालाएं, वास्तविक गुणवत्तापूर्ण शिक्षा और दिव्यांगजनों की आवश्यकताएं।
राष्ट्रपति ने कहा कि विकास और सभ्यता की उपभोक्तावादी अवधारणा के कारण प्रदूषण, जलवायु परिवर्तन और जीवनशैली से जुड़ी बीमारियों की चुनौतियां और अधिक विकराल रूप धारण कर रही हैं। हमारी पिछली पीढ़ियों ने कई अच्छे काम किए हैं लेकिन उन्होंने कुछ गलतियां भी की हैं। उन्होंने युवा पीढ़ी से अच्छी चीजों को आगे बढ़ाने और गलतियों को दूर करने का आग्रह किया।
राष्ट्रपति ने कहा कि शिक्षा का मुख्य उद्देश्य एक उत्कृष्ट इंसान बनाना है। जीवन में बड़ा होना अच्छी बात है लेकिन एक अच्छा इंसान बनना कहीं बेहतर है। मंगल ग्रह पर जीवन की खोज करना अच्छी बात है, लेकिन अच्छी सोच के साथ जीवन में खुशहाली की खोज करना और भी महत्वपूर्ण है। उन्होंने छात्रों से नए भारत और नये विश्व के निर्माण के लिए नए सपने देखने और बड़े सपने देखने का अनुरोध किया।
राष्ट्रपति का अभिभाषण देखने के लिए कृपया यहां क्लिक करें-
रक्षा मंत्रालय
समुद्र में चेतक हेलीकॉप्टर दुर्घटना
(भारतीय नौसेना के प्रशिक्षित विमान कर्मियों ने एक बड़ी दुर्घटना पिछले सप्ताह उस समय टाल दी जब उनका चेतक हेलीकॉप्टर समुद्र में गिरने लगा। यह हेलीकॉप्टर अरब सागर में तैनात भारतीय नौसेना के लड़ाकू विमानों का अभिन्न अंग था।
रिपोर्ट के अनुसार समुद्र में गिरने से पहले हेलीकॉप्टर में तकनीकी विफलता आ गई और कर्मियों ने अपनी पेशेवर क्षमता को दिखाते हुए हेलीकॉप्टर को पानी में उतारा और बाहर निकाला।
तीनों हेलीकॉप्टर कर्मी सुरक्षित हैं और तकनीकी विफलता के कारण की जांच के लिए बोर्ड ऑफ इनक्वायरी का आदेश दिया गया है।
आर.के.मीणा/आरएनएम/एएम/एजी/एसके-989
प्रधानमंत्री कार्यालय
प्रधानमंत्री ने गुजरात के विधायक डॉ. अनिल जोशीयारा के निधन पर शोक व्यक्त किया
प्रधानमंत्री श्री नरेन्द्र मोदी ने गुजरात के भिलोडा से विधायक डॉ. अनिल जोशीयारा के निधन पर गहरा दुःख व्यक्त किया है।
प्रधानमंत्री ने गुजराती में ट्वीट किया:
"ભિલોડાના ધારાસભ્ય ડો. અનિલ જોષીયારાના અવસાનથી દુઃખ થયું. લોકસેવક તરીકે તેઓ સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના…।
ૐ શાંતિ…॥"
युवा कार्यक्रम एवं खेल मंत्रालय
भारत ने राष्ट्रमंडल खेल 2022 में पुरुषों के भारोत्तोलन के 109 किलोग्राम भार वर्ग में कांस्य पदक जीता
मुख्य बातें:
- राष्ट्रपति श्रीमती द्रौपदी मुर्मू और प्रधानमंत्री श्री नरेन्द्र मोदी ने लवप्रीत को उनके असाधारण प्रदर्शन के लिए बधाई दी
- लवप्रीत सिंह को एनएसएनआईएस पटियाला के राष्ट्रीय शिविर में अपनी विशिष्ट जगह बनाने में 7 साल कड़ी मेहनत करनी पड़ी, उसके बाद से उन्होंने कभी भी पीछे मुड़कर नहीं देखा: श्री अनुराग ठाकुर
भारोत्तोलक लवप्रीत सिंह ने बर्मिंघम राष्ट्रमंडल खेल 2022 में पुरुषों के भारोत्तोलन के 109 किलोग्राम भार वर्ग में कुल 355 किलोग्राम भार उठाकर कांस्य पदक जीता। 5 स्वर्ण, 5 रजत और 4 कांस्य पदकों के साथ भारत के पदकों की संख्या बढ़कर अब 14 तक पहुंच गई है। राष्ट्रपति श्रीमती द्रौपदी मुर्मू, प्रधानमंत्री श्री नरेन्द्र मोदी, केंद्रीय खेल मंत्री श्री अनुराग ठाकुर और देश के कोने-कोने से अनगिनत भारतीयों ने उनकी इस शानदार उपलब्धि पर बधाई दी।
राष्ट्रपति श्रीमती द्रौपदी मुर्मू ने लवप्रीत सिंह को राष्ट्रमंडल खेल 2022 में कांस्य पदक जीतने पर बधाई दी। राष्ट्रपति ने ट्वीट किया, ‘भारतीय भारोत्तोलक निरंतर उत्कृष्ट प्रदर्शन कर रहे हैं और देश का गौरव बढ़ा रहे हैं। राष्ट्रमंडल खेल में भारोत्तोलन में कांस्य पदक जीतने पर लवप्रीत सिंह को बधाई। उन्हें भावी खेल आयोजनों में सफलता के लिए मेरी शुभकामनाएं।’
प्रधानमंत्री श्री नरेन्द्र मोदी ने राष्ट्रमंडल खेल 2022 में कांस्य पदक जीतने पर भारोत्तोलक लवप्रीत सिंह को बधाई दी है।
प्रधानमंत्री ने ट्वीट किया, ‘प्रतिभाशाली लवप्रीत सिंह को पुरुषों के 109 किग्रा वर्ग में भारोत्तोलन में कांस्य पदक जीतने पर बधाई। युवा और ऊर्जावान लवप्रीत ने अपने शांत स्वभाव एवं खेल के प्रति समर्पण भाव से सभी को प्रभावित किया है। उन्हें समस्त भावी प्रयासों के लिए शुभकामनाएं।’
लवप्रीत सिंह को बधाई देते हुए श्री अनुराग ठाकुर ने ट्वीट किया, ‘लवप्रीत सिंह को एनएसएनआईएस पटियाला के राष्ट्रीय शिविर में अपनी विशिष्ट जगह बनाने में 7 साल कड़ी मेहनत करनी पड़ी, उसके बाद से उन्होंने कभी भी पीछे मुड़कर नहीं देखा ! राष्ट्रमंडल खेल 2022 में आपके पदक के लिए बधाई। चैंपियन, आपके उज्ज्वल भविष्य की कामना करता हूं। # चीयर4इंडिया।’
लवप्रीत सिंह की उपलब्धियां जानने के लिए यहां क्लिक करें
प्रधानमंत्री कार्यालय
प्रधानमंत्री ने महाराष्ट्र के जलगांव में हुई सड़क दुर्घटना में लोगों के हताहत होने पर दु:ख व्यक्त किया
प्रधानमंत्री श्री नरेन्द्र मोदी ने महाराष्ट्र के जलगांव में सड़क दुर्घटना में हताहत लोगों के परिजनों के प्रति दु:ख और संवेदना व्यक्त की।
एक ट्वीट में प्रधानमंत्री ने कहा, ‘महाराष्ट्र के जलगांव में हृदय विदारक सड़क दुर्घटना में मृत और घायल लोगों के परिवारों के प्रति हार्दिक संवेदना। घायल लोगों के जल्दी ही स्वस्थ होने की कामना करता हूं।’
वित्त मंत्रालय
उन्नत मौद्रिक नीति प्रसार, रेपो रेट में 115 बीपीएस तक की कटौती
अधिसूचित व्यवसायिक बैंकों की सकल ग़ैर-निष्पादित परिसम्पत्ति दर में कमी आई, मार्च, 2020 में 8.21 प्रतिशत से सितम्बर, 2020 में घटकर 7.49 प्रतिशत पर पहुँची
सार्वजनिक और निजी दोनों बैंकों में जोखिम भारित परिसंपत्तियों के संबंध में पूँजी में सुधार हुआ
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज संसद में आर्थिक समीक्षा, 2020-21 पेश करते हुए कहा कि कोविड-19 महामारी के अप्रत्याशित संकंट को देखते हुए मार्च 2020 से मौद्रिक नीति को काफी सरल बना दिया गया है।
मौद्रिक नीति प्रसार
आर्थिक समीक्षा के अनुसार मार्च 2020 से रेपो दर में 115 बेसिक अंकों की कटौती की गई और मार्च, 2020 में पहली मौद्रिक नीति समिति  की बैठक में 75 बेसिक अंकों की और मई, 2020 में दूसरी बैठक में 40 बेसिक अंकों की कटौती की गई। भारतीय रिजर्व बैंक ने अर्थव्यवस्था में तरलता की स्थिति को प्रबंधित करने के पारंपरिक और अपारंपरिक उपायों को अपनाते हुए 2021-21 में प्रणालीगत भुगतान साधनों की आधिक्यता बनाए रखी। इस वर्ष जमा और उधार दरों में पॉलिसी रेपो दरों के हस्तांतरण में भी सुधार देखा गया और नए रूपए ऋण  और बकाया रूपए ऋण  पर भारित औसत ऋण दर में क्रमशः 94 बेसिक अंकों और 67 बेसक अंकों की कमी दर्ज की गई। इसी प्रकार से, इसी अवधि के दौरान, भारित औसत घरेलु सावधि जमा दर में 81 अंकों तक की कमी हुई।
बैंकिंग क्षेत्र
अधिसूचित व्यवसायिक बैंकों की सकल गैर-निष्पादित परिसंपत्ति दर भी मार्च 2020 के अंत में 8.21 प्रतिशत से सितंबर 2020 के अंत तक घटकर 7.49 प्रतिशत पर पहुँच गई। आर्थिक समीक्षा के मुताबिक इसके साथ-साथ महामारी के कारण उधारकर्ताओं को परिसम्पत्ति वर्गीकरण राहत भी प्रदान की गई।
इसके अलावा, आर्थिक समीक्षा के मुताबिक अधिसूचित व्यवसायिक बैंकों की जोखिम-भारिता परिसंपत्ति दर की पूँजी में भी निजी और सार्वजनिक दोनों क्षेत्र के बैंकों में सुधार के साथ मार्च 2020 से सितम्बर 2020 के बीच 14.7 प्रतिशत से 15.8 प्रतिशत तक की वृद्धि दर्ज की गई।
दिवाला और शोधन अक्षमता संहिता
बजट-पूर्व सर्वेक्षण के अनुसार, आईबीसी  के माध्यम से अधिसूचित वाणिज्यिक बैंकों के लिए रिकवरी दर 45 प्रतिशत से अधिक हुई है। महामारी के कारण, कॉरपोरेट दिवाला समाधान प्रक्रिया  की पहल को स्थगित कर दिया गया था। स्थगन के साथ जारी क्लीयरेंस के कारण संचयी मामलों में हल्की गिरावट दर्ज की गई।
समीक्षा के मुताबिक, हालाकि दोनों बैंकों और ग़ैर-बैंकिंग वित्तीय कॉरपोरेशनों के द्वारा बकाया ऋण वृद्धि के कारण वास्तविक अर्थव्यवस्था के लिए वित्तीय प्रवाह स्थिर रहे। रिवर्स रेपो के तहत आरबीआई के साथ बैंकों के द्वारा जमा न्यून  धन के कारण उच्चतर रिजर्व धन वृद्धि को धन आपूर्ति वृद्धि में परिवर्तित नहीं किया जा सका। 1 जनवरी, 2021 को बैंकों की ऋण वृद्धि में कमी आते हुए यह 6.7 प्रतिशत तक आ गई। बैंकिंग क्षेत्र में क्रेडिट ऑफ के कारण भी 2020-21 व्यापक स्तर पर स्लोडाउन की साक्षी रहा।
समीक्षा के मुताबिक 20 जनवरी, 2021 को निफ्टी 50 और एसएंडपी बीएसई सेंसेक्स रिकॉर्ड छलांग लगाते हुए क्रमशः 14,644.4 और 49,792.12 पर पहुँचा।
प्रधानमंत्री कार्यालय
प्रधानमंत्री ने देशवासियों को गणतंत्र दिवस पर बधाई दी
प्रधानमंत्री श्री नरेन्द्र मोदी ने गणतंत्र दिवस के अवसर पर देशवासियों को बधाई दी है।
एक ट्वीट में प्रधानमंत्री ने कहा हैः
“आप सभी को गणतंत्र दिवस की हार्दिक शुभकामनाएं। जय हिंद!”